KOMMISSIONENS FORORDNING (EF) Nr. 273/98 af 2. februar 1998 om åbning og forvaltning af fællesskabstoldkontingenter og -lofter og indførelse af et fællesskabstilsyn af referencemængder for en række varer med oprindelse i Den Tidligere Jugoslaviske Republik Makedonien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 77/98 af 9. januar 1998 om visse procedurer for anvendelsen af samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien (1), særlig artikel 2, og

ud fra følgende betragtninger:

Samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien (2), i det følgende benævnt »aftalen«, anvendes fra den 1. januar 1998;

aftalen fastsætter, at visse varer med oprindelse i Den Tidligere Jugoslaviske Republik Makedonien kan indføres i Fællesskabet inden for toldkontingenter og toldlofter eller inden for rammerne af referencemængder, uden told; de toldkontingenter, toldlofter og referencemængder, der er fastsat i aftalen, er årlige og videreføres for en ubegrænset periode; i aftalen er de årlige stigninger for toldlofterne allerede fastsat;

Kommissionen skal vedtage gennemførelsesforanstaltninger til åbning og forvaltning af fællesskabstoldkontingenterne; der bør drages særlig omsorg for at sikre, at alle EF-importører har lige og vedvarende adgang til disse kontingenter, og at de for kontingenterne fastsatte satser anvendes uden afbrydelse for al indførsel af de omhandlede varer til medlemsstaterne, indtil kontingenterne er opbrugt; for at sikre en effektiv fælles forvaltning af disse kontingenter er intet til hinder for at bemyndige medlemsstaterne til på kontingentmængderne at fratrække de nødvendige mængder svarende til den faktiske indførsel; denne forvaltningsmåde kræver et nært samarbejde mellem medlemsstaterne og Kommissionen, og sidstnævnte skal i særdeleshed være i stand til at føre tilsyn med, hvor hurtigt kontingenterne opbruges, og underrette medlemsstaterne derom;

hvad angår varer, der er undergivet fællesskabstoldlofter og referencemængder, kan EF-tilsynet tage form af en administrativ procedure, der baseres på afskrivning af indførslen af de pågældende varer på lofterne og referencemængderne på fællesskabsplan, når varerne frembydes for toldmyndighederne med henblik på overgang til fri omsætning;

denne administrative procedure kræver et nært samarbejde mellem medlemsstaterne og Kommissionen, og sidstnævnte skal i særdeleshed være i stand til at føre tilsyn med, hvilke mængder der afskrives på lofterne og underrette medlemsstaterne derom; Kommissionen skal være i stand til at tage passende foranstaltninger til at genindføre tolden, når lofterne er nået;

Kommissionens forordning (EØF) nr. 2454/93 af 2. juli 1993 om gennemførelsesbestemmelserne til Rådets forordning (EØF) nr. 2913/92 om indførelse af en EF-toldkodeks (3), senest ændret ved forordning (EF) nr. 75/98 (4), har kodificeret forvaltningsreglerne for toldkontingenter bestemt til anvendelse i kronologisk rækkefølge efter datoerne på toldangivelserne såvel som reglerne for tilsyn med præferenceindførsel;

de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

1. Når varer med oprindelse i Den Tidligere Jugoslaviske Republik Makedonien, der er opført i bilag A til denne forordning, overgår til fri omsætning i Fællesskabet ledsaget af et oprindelsesbevis i henhold til artikel 15 i protokol 2 til aftalen, skal de være uden told inden for fællesskabstoldkontingenterne opført i nævnte bilag.

2. For at nyde godt af de toldkontingenter, der er opført i bilag A, skal spiritus af frugt benævnt »Sljivovica« og tobak af typen »Prilep« også være ledsaget af ægthedscertifikater, der er i overensstemmelse med modellerne i nævnte bilag, og som er udstedt af den kompetente myndighed i Den Tidligere Jugoslaviske Republik Makedonien.

Kommissionen skal tilsende medlemsstaterne navn og adresse på den kompetente myndighed i Den Tidligere Jugoslaviske Republik Makedonien, der kan udstede ægthedscertifikater sammen med aftryk af de stempler, som anvendes af denne myndighed.

3. De i denne artikel omhandlede toldkontingenter forvaltes af Kommissionen i overensstemmelse med artikel 308a-308c i forordning (EØF) nr. 2454/93.

4. Hver medlemsstat sikrer importørerne af de pågældende varer lige og vedvarende adgang til toldkontingenterne, så længe restmængderne af kontingenterne tillader det.

Artikel 2

1. Fra 1. januar til 31. december hvert år skal varer med oprindelse i Den Tidligere Jugoslaviske Republik Makedonien, der er opført i bilag B, når de overgår til fri omsætning i Fællesskabet være ledsaget af et oprindelsesbevis i henhold til artikel 15 i protokol 2 til aftalen, være uden told inden for de årlige fællesskabstoldlofter opført i nævnte bilag.

2. I henhold til bestemmelserne i artikel 15, stk. 7, i aftalen skal fællesskabstoldlofternes størrelse årligt forhøjes med 5 % af det foregående års mængde fra 1. januar 1999.

3. Fællesskabstoldlofterne omhandlet i denne artikel skal være genstand for et fællesskabstilsyn, der forvaltes af Kommissionen i snævert samarbejde med medlemsstaterne, i overensstemmelse med artikel 308d i forordning (EØF) nr. 2454/93.

Artikel 3

1. Når varer med oprindelse i Den Tidligere Jugoslaviske Republik Makedonien, der er opført i bilag C, overgår til fri omsætning i Fællesskabet ledsaget af et oprindelsesbevis i henhold til artikel 15 i protokol 2 til aftalen, skal de være uden told inden for rammerne af de årlige referencemængder opført i nævnte bilag, og de skal være genstand for et fællesskabstilsyn.

2. Udviklingen i referencemængdernes udnyttelse konstateres på fællesskabsplan på grundlag af oplysninger sendt fra medlemsstaterne til Kommissionen i overensstemmelse med artikel 308d i forordning (EØF) nr. 2454/93.

Artikel 4

Kommissionen træffer i snævert samarbejde med medlemsstaterne alle nødvendige foranstaltninger med henblik på anvendelsen af denne forordning.

Artikel 5

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. februar 1998.

På Kommissionens vegne

Mario MONTI

Medlem af Kommissionen

(1) EFT L 8 af 14. 1. 1998, s. 1.

(2) EFT L 348 af 18. 12. 1997, s. 1.

(3) EFT L 253 af 11. 10. 1993, s. 1.

(4) EFT L 7 af 13. 1. 1998, s. 3.

BILAG A vedrørende de i artikel 1 omhandlede varer

Varebeskrivelsen har kun vejledende karakter, idet præferenceordningen afgøres i henhold til numrene i den kombinerede nomenklatur, og berører ikke reglerne for fortolkningen af den kombinerede nomenklatur. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed.

>TABELPOSITION>

Tillæg 1 til bilag A

>REFERENCE TIL EN FILM>

DEFINITION

Plum spirit with an alcoholic strength of 40 % vol or more, marketed under the name SLJIVOVICA, corresponding to the specifications laid down in the Regulation relating to the quality of spirituous beverages, being in force in the Republic referred to in this Regulation.

DÉFINITION

Eau-de-vie de prunes ayant un titre alcoométrique égal ou supérieur à 40 % vol, commercialisée sous la dénomination SLJIVOVICA correspondant à la spécification reprise dans la réglementation relative à la qualité des boissons alcooliques en vigueur dans la république visée par le présent règlement.

Tillæg 2 til bilag A

>REFERENCE TIL EN FILM>

BILAG B vedrørende de i artikel 2, omhandlede varer

Varebeskrivelsen har kun vejledende karakter, idet præferenceordningen afgøres i henhold til numrene i den kombinerede nomenklatur, og berører ikke reglerne for fortolkningen af den kombinerede nomenklatur. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed.

>TABELPOSITION>

>TABELPOSITION>

>TABELPOSITION>

(1) Når en ex KN-kode er anført, kan Taric-underpositionerne findes i slutningen af dette bilag.

(2) Henførsel under denne underposition sker på betingelser fastsat i henhold til relevante fællesskabsbestemmelser.

(3) Produkter i oprullet stand, af vægt over 500 kg.

(4) Bortset fra produkter, som beregnet efter vægt indeholder mindst 0,6 % kulstof, mindre end 0,04 % phosphor og mindre end 0,04 % svovl; indholdet af phosphor og svovl skal dog være mindre end 0,07 % tilsammen.

(5) Andre end produkter i oprullet stand af vægt over 500 kg.

(6) Varer som, beregnet efter vægt, indeholder mindst 0,6 % kulstof, mindre end 0,04 % phosphor og mindre end 0,04 % svovl. Indholdet af phosphor og svovl skal dog være mindre end 0,07 % tilsammen.

BILAG C vedrørende de i artikel 3 omhandlede vare

Varebeskrivelsen har kun vejledende karakter, idet præferenceordningen afgøres i henhold til numrene i den kombinerede nomenklatur, og berører ikke reglerne for fortolkningen af den kombinerede nomenklatur. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed.

>TABELPOSITION>